Rikunarita-ORG/Wikinium huggingface dataset:
# कुन्फ़्यूशियसी धर्म

कुफ़ु के कुन्फ़्यूशियस मन्दिर का दाचेंग हाल
**कनफ़ूशीवाद** या **कुन्फ़्यूशियसी धर्म** ईसा पूर्व ५वीं शताब्दी में शुरू हुआ चीन का एक प्राचीन दर्शन और विचारधारा है। इसके प्रवर्तक थे चीनी दार्शनिक कुन्फ़्यूशियस, जिनका जन्म ५५१ ई.पू. माना जाता है। ये धार्मिक प्रणाली कभी चीनी साम्राज्य का राजधर्म हुआ करती थी।

ये धर्म मुख्यतः सदाचार और दर्शन की बातें करता है, देवताओं और ईश्वर के बारे में ज़्यादा कुछ नहीं कहता। इसलिये इसे धर्म कहना ग़लत प्रतीत होता है, इसे जीवनशैली कहना अधिक उचित है।

## परिचय

कनफ़ूशस् के दार्शनिक, सामाजिक तथा राजनीतिक विचारों पर आधारित मत को **कनफ़ूशीवाद** या **कुंगफुत्सीवाद** नाम दिया जाता है। कनफ़ूशस् के मतानुसार भलाई मनुष्य का स्वाभाविक गुण है। मनुष्य को यह स्वाभाविक गुण ईश्वर से प्राप्त हुआ है। अत: इस स्वभाव के अनुसार कार्य करना ईश्वर की इच्छा का आदर करना है और उसके अनुसार कार्य न करना ईश्वर की अवज्ञा करना है।

कनफ़ूशीवाद के अनुसार समाज का संगठन पाँच प्रकार के संबंधों पर आधारित है:

* (१) शासक और शासित,
* (२) पिता और पुत्र,
* (३) ज्येष्ठ भ्राता और कनिष्ठ भ्राता,
* (४) पति और पत्नी, तथा
* (५) इष्ट मित्र

इन पाँच में से पहले चार संबंधों में एक ओर आदेश देना और दूसरी ओर उसका पालन करना निहित है। शासक का धर्म आज्ञा देना और शासित का कर्तव्य उस आज्ञा का पालन करना है। इसी प्रकार पिता, पति और बड़े भाई का धर्म आदेश देना है और पुत्र, पत्नी एवं छोटे भाई का कर्तव्य आदेशों का पालन करना है। परंतु साथ ही यह आवश्यक है कि आदेश देनेवाले का शासन औचित्य, नीति और न्याय पर आधारित हो। तभी शासित गण से भी यह आशा की जा सकती है कि वे विश्वास तथा ईमानदारी से आज्ञाओं का पालन कर सकेंगे। पाँचवें, अर्थात् मित्रों के संबंध में पारस्परिक गुणों का विकास ही मूल निर्धारक सिद्धांत होना चाहिए। जब इन संबंधों के अंतर्गत व्यक्तियों के रागद्वेष के कारण कर्तव्यों की अवहेलना होती है तभी एक प्रकार की सामाजिक अराजकता की अवस्था उत्पन्न हो जाती है। मनुष्य में अपने श्रेष्ठ व्यक्तियों का अनुकरण करने का स्वाभाविक गुण है। यदि किसी समाज में आदर्श शासक प्रतिष्ठित हो जाए तो वहाँ की जनता भी आदर्श जनता बन सकती है। कुशल शासक अपने चरित्र का उदाहरण प्रस्तुत करके अपने राज्य की जनता का सर्वतोमुखी सुधार कर सकता है।

कनफ़ूशीवाद की शिक्षा में धर्मनिरपेक्षता का सर्वांगपूर्ण उदाहरण मिलता है। कनफ़ूशीवाद का मूल सिद्धांत इस स्वर्णिम नियम पर आधारित है कि 'दूसरों के प्रति वैसा ही व्यवहार करो जैसा तुम उनके द्वारा अपने प्रति किए जाने की इच्छा करते हो'।
# शास्त्रीय चीनी भाषा

| शास्त्रीय चीनी भाषा |
| --- |
| साहित्यिक चीनी भाषा |
| 文言 |
| श चिंग |
| क्षेत्र | चीनी‑संस्कृतिक्षेत्र:* चीन
* जापान
* र्यूक्यू द्वीपसमूह
* कोरिया
* वियतनाम
 |
| काल | * मूलतः लेखन का काल ल॰ ५वीं शताब्दी ईसा‑पूर्व – ल॰ २री शताब्दी ईस्वी
* २०वीं शताब्दी तक व्यापक रूप से साहित्यिक भाषा के रूप में प्रयुक्त
 |
| भाषा परिवार | चीनी-तिब्बती
* सिनिटिक
	+ चीनी
		- **शास्त्रीय चीनी भाषा**
 |
| लिपि | चीनी लिपि (चित्रलिपि‑आधारित अक्षर) |
| भाषा कोड |
| ISO 639-3 | `lzh` |
| *ग्लोटोलॉग* | `lite1248` |
| भाषा-क्षेत्र | `७९‑एएए‑एए` |

**शास्त्रीय चीनी** वह शैली है जिसमें प्राचीन चीनी भाषा साहित्य के महाग्रन्थ रचित हुए, लगभग ५वीं शताब्दी ईसा‑पूर्व से। सहस्राब्दियों तक इन ग्रन्थों में प्रयुक्त लिखित चीनी भाषा की वाक्यरचना का अनुकरण विद्वानों द्वारा किया जाता रहा, और इसी अनुकरणात्मक रूप को आगे चलकर **साहित्यिक चीनी भाषा** कहा गया, जिसका प्रयोग चीन में २०वीं शताब्दी के आरम्भ तक लगभग समस्त औपचारिक लेखन में होता रहा। आधुनिक बोलचाल की चीनी की अपेक्षा शास्त्रीय चीनी में प्रायः प्रत्येक अक्षर एक स्वतन्त्र शब्द के रूप में प्रयुक्त होता है; फलतः यह भाषा अत्यन्त संक्षिप्त, गूढ़ तथा साहित्यिक प्रशिक्षण के अभाव में पाठकों के लिए कठिन मानी जाती है।

द्वितीय शताब्दी ईस्वी से साहित्यिक चीनी भाषा का प्रसार उन पड़ोसी देशों में हुआ जो चीनी संस्कृति से गहरे प्रभावित थे, जैसे वियतनाम, कोरिया, जापान तथा र्यूक्यू द्वीपसमूह। इन देशों के इतिहास में दीर्घकाल तक यही एकमात्र साझा लिखित भाषा रही। स्थानीय लिपियों के आविष्कार के पश्चात् भी साहित्यिक चीनी भाषा को प्रशासनिक कार्यों तथा विद्वत्‑संवाद के लिए अन्तरराष्ट्रीय सहायक भाषा के रूप में अपनाया गया, जिससे एक व्यापक चीनी‑संस्कृति क्षेत्र का निर्माण हुआ। इन प्रत्येक क्षेत्रों ने ऐसी पद्धतियाँ विकसित कीं जिनसे स्थानीय जन अपनी बोलचाल की भाषा के आधार पर साहित्यिक चीनी ग्रन्थों का अर्थ ग्रहण कर सकें।

यद्यपि इसका रूप कालान्तर में पूर्णतः स्थिर नहीं रहा, तथापि इसकी विकास‑प्रक्रिया सदैव एक रूढ़िवादी प्रवृत्ति से निर्देशित हुई, चीनी भाषाओं में समय‑समय पर हुए अनेक परिवर्तन साहित्यिक रूप में परिलक्षित नहीं होते। इस दीर्घ विकास के कारण साहित्यिक चीनी आधुनिक बोलचाल की चीनी जानने वाले व्यक्ति के लिए पढ़ने‑सुनने में आंशिक रूप से ही बोधगम्य रहती है। आधुनिक चीनी समाज में साहित्यिक चीनी का स्थान अब लिखित बोलचाल की चीनी ने ले लिया है; और ग़ैर‑चीनी भाषी समाजों ने भी इसे त्यागकर अपनी स्थानीय बोलियों को अपनाया है। यद्यपि चीनी की विविध शाखाएँ प्राचीन शब्दावली से भिन्न दिशाओं में विकसित हुई हैं, फिर भी अनेक शब्द‑समानताएँ अब भी विद्यमान हैं।

## सन्दर्भ
# हेआन काल

हेआन काल के दौरान राजधानी हेआन-क्यो का लघु मॉडल
हेआन काल (平安時代 )शास्त्रीय जापानी इतिहास का अंतिम खंड है, जो 794 से 1185 तक था। इसने नारा काल का अनुसरण किया, जिसकी शुरुआत 50 वें सम्राट, सम्राट काम्मू ने जापान की राजधानी हेआन-क्यो (आधुनिक क्योतो ) में की थी। हेआन (平安) का जापानी भाषा में अर्थ है"शांति"। यह जापानी इतिहास का वह दौर है जब चीनी प्रभाव कम हो रहा था और राष्ट्रीय संस्कृति परिपक्व हो रही थी। हेआन काल को जापानी शाही दरबार का शिखर भी माना जाता है और अपनी कला, विशेष रूप से कविता और साहित्य के लिए विख्यात है। दो प्रकार की जापानी लिपि उभरी, जिसमें काताकाना शामिल है, एक ध्वन्यात्मक लिपि जिसे हीरागाना में संक्षिप्त किया गया था, दोनों अद्वितीय अक्षर जापान के लिए विशिष्ट हैं। इसने जापान के प्रसिद्ध स्थानीय साहित्य को जन्म दिया, जिसके कई ग्रंथ दरबारी महिलाओं द्वारा लिखे गए थे जो अपने पुरुष समकक्षों की तुलना में चीनी भाषा में उतनी शिक्षित नहीं थीं।

यद्यपि जापानी राजपरिवार की सतह पर शक्ति थी, वास्तविक शक्ति फुजिवारा वंश के हाथों में थी, जो एक शक्तिशाली कुलीन परिवार था, जिसने राजपरिवार के साथ विवाह किया था। कई सम्राटों की माँ फुजिवारा परिवार से थीं। अर्थव्यवस्था ज्यादातर वस्तु विनिमय और व्यापार के माध्यम से अस्तित्व में थी, जबकि शोएन प्रणाली ने अभिजात वर्ग द्वारा धन के संचय को सक्षम किया। भले ही हेआन काल के दौरान राष्ट्रीय शांति बनी रही,सरकार राज्य को प्रभावी ढंग से नियंत्रित करने में विफल रही, जिसके कारण यात्रियों को लगातार चोरों और लुटेरों का सामना करना पड़ता।
# विशेषक चिह्न

किसी वर्ण के मूल चिह्न के ऊपर, नीचे, अलग-बगल लगने वाले चिह्नों को **विशेषक चिह्न** (diacritic /daɪ.əˈkrɪtɪk/ ) कहते हैं। विशेषक चिह्न लगाने के बाद मूल वर्ण का उच्चारण/नाम/अर्थ आदि बदल जाते हैं। कुछ विशेषक चिह्न जैसे एक्यूट ( acute,  **´** ) तथा ग्रेव ( grave, **`** ) को प्रायः 'आघात' (accents) कहा जाता है। देवनागरी के व्यंजनों पर लगने वाली मात्राएँ भी विशेषक चिह्न हैं।

उदाहरण : ą, ć, ę, ł, ń, ó, ś, ź, ż
# संचयन

पुस्तक प्रकाशन में, **संचयन** (अंग्रेज़ी -*Anthology*) संकलनकर्ता द्वारा चुनी गई साहित्यिक कृतियों का एक संग्रह है; यह विभिन्न लेखकों के नाटकों, कविताओं, लघु कथाओं, गीतों, दार्शनिक कृतियों या अंशों का संग्रह हो सकता है।

कथा साहित्य शैलि (फिक्शन) में , संचयन शब्द आमतौर पर, विभिन्न लेखकों द्वारा, छोटे कार्यों के संग्रह को वर्गीकृत करता है, जैसे कि लघु कथाएँ और लघु उपन्यास , प्रत्येक में पात्रों और सेटिंग्स की असंबंधित जातियों की विशेषता होती है, और आमतौर पर प्रकाशन के लिए एक ही खंड में एकत्र किया जाता है। वैकल्पिक रूप से, यह एक लेखक द्वारा चयनित लेखन (लघु कथाएँ, कविताएँ आदि) का संग्रह भी हो सकता है।

कार्यों के पूर्ण संग्रह को अक्सर "कम्प्लिट वर्क्स" या "संपूर्ण कृतियां" (लैटिन-*ओपेरा ओम्निया*; *opera omnia*) कहा जाता है।

आधुनिक हिंदी शब्दावली में **"संकलन"** शब्द *कम्पाइलेशन*  को, **"संहिता"** शब्द *कोड* या *कोडेक्स* को, "**ग्रंथावली**" शब्द  *कैनन*  को, **"संचिका"** डाइजेस्ट को और **"संग्रह"** शब्द  *कलेक्शन*  को संबोधित करते हैं।
# मानयोशू

Nukata no Ōkimi, a replica from vol.1
**मानयोशू** , जापान का सबसे पुराना काव्य संकलन है, जिसको ७५९ ईस्वी में नारा काल में संग्रहीत किया गया था। इस ग्रन्थ में जापान के कई महान कवियों की रचनाओं का समावेश है।.

मानयोशू जिसका शाब्दिक अर्थ है "दस हजार पत्तों का संग्रह" (Collection of Ten Thousand Leaves) या असंख्य पत्तों का संग्रह।
मानयोशू जापानी का सबसे पहला कविता-संकलन है। इसमें तीसरी या चौथी शताब्दी से आठवीं शताब्दी तक के लगभग २६० कवियों की ४५१५ कविताओं को संकलित किया गया है। मानयोशू की अधिकतर कविताएँ गीत-मुक्तक शैली में हैं।
 मानयोशू में शैली की दृष्टि से तीन प्रकार की कविताएँ मिलती हैं- चोका, सेदोका और ताँका।

* चोका लम्बी कविताएँ हैं। मानयोशू में २६२ चोका कविताएँ हैं

## सन्दर्भ
# साहित्य

किसी भाषा के वाचिक और लिखित (शास्त्रसमूह) को **साहित्य** कह सकते हैं। दुनिया में सबसे पुराना वाचिक साहित्य हमें संस्कृत भाषा में मिलता है। इस दृष्टि से संस्कृत साहित्य सभी साहित्यों का मूल स्रोत है। साहित्य - स+हित+य के योग से बना है।

## भारतीय साहित्य

भारतीय वाङ्मय को काल की दृष्टि से निम्नलिखित भागों में विभक्त किया गया है -

भारतीय वाङ्ममय के भाग| साहित्य | वसंतसंपात् | काल अवधि | काल |
| --- | --- | --- | --- |
| ऋग्वेद | मृगशिरा | ६०००-४००० ईसापूर्व | प्राचीन |
| शतपथ ब्राह्मण | रोहिणी | २५०० ईसापूर्व | प्राचीन |
| अथर्ववेद तैत्तरीयसंहिता बौधायन श्रौतसूत्र | कृत्तिका | १३३०-८०० ईसापूर्व | प्राचीन |
| महाभारत | कृत्तिका | १३३०-८०० ईसापूर्व | प्राचीन |
| वेदांग ज्योतिष | भरणी | १२०० ईसापूर्व | प्राचीन |
| वैशेषिक दर्शन | - | ६०० ईसापूर्व | मध्य |
| बुद्धावतार | - | ५०० ईसापूर्व | मध्य |
| कौटिल्य अर्थशास्त्र | - | ३०० ईसापूर्व | मध्य |
| आर्यभट वराहमिहिर | रेवती | ४९९ ई० | मध्य |
| भास्कर द्वितीय | - | १११४ ई० | मध्य |
| समरांगण सूत्रधार | - | ११०० ई० | मध्य |
| २०वीं शताब्दी | पूर्वाभाद्रपदा | १९०० ई० | अर्वाचीन |

भारत का संस्कृत साहित्य ऋग्वेद से आरम्भ होता है। व्यास, वाल्मीकि जैसे पौराणिक ऋषियों ने महाभारत एवं रामायण जैसे महाकाव्यों की रचना की। भास, कालिदास एवं अन्य कवियों ने संस्कृत में नाटक लिखे।

भक्ति साहित्य में अवधी में गोस्वामी तुलसीदास, ब्रज भाषा में सूरदास तथा रविदास, मारवाड़ी में मीराबाई, खड़ीबोली में कबीर, रसखान, मैथिली में विद्यापति आदि प्रमुख हैं। अवधी के प्रमुख कवियों में रमई काका सुप्रसिद्ध कवि हैं।

हिन्दी साहित्य में कथा, कहानी और उपन्यास के लेखन में प्रेमचन्द का महान योगदान है।

ग्रीक साहित्य में होमर के इलियड और ऑडसी विश्वप्रसिद्ध हैं। अंग्रेज़ी साहित्य में शेक्स्पियर का नाम कौन नहीं जानता।

## इन्हें भी देखें

* हिन्दी साहित्य
* आदिवासी साहित्य
* भारतीय साहित्य
* पाश्चात्य साहित्य
* साहित्य का इतिहास
* गोलेन्द्र पटेल, हिन्दी साहित्य की नई पीढ़ी के प्रमुख स्तम्भों में से एक एवं कवि व लेखक

## बाहरी कड़ियाँ

* साहित्यिक निबन्ध (गूगल पुस्तक ; लेखक - गणपतिचन्द्र गुप्त)
* साहित्य सिद्धान्त (गूगल पुस्तक)
* साहित्यानुशीलन (गूगल पुस्तक ; लेखक - डॉ दयाशंकर शुक्ल)
* समकालीन हिंदी साहित्य की जाल-पत्रिका 'अभिव्यक्ति'
* साहित्य, संस्कृति और भाषा अंतराष्ट्रीय मंच सृजनगाथा
* हिन्दी काव्य
* हिन्दी साहित्य प्रश्नोत्तरी (गूगल पुस्तक ; लेखिका - विभा देवसरे)
* Google's category on literature in Hindi
* Wikisource
* Indan English Literature
* भारतीय साहित्य का जाल-पुस्तकालय एवं लेखकों और कवियों के बारे में जानकारी के लिए संपूर्ण स्रोत 'पुस्तक'
* साहित्य में मूल्यबोध - डॉ॰ हरेकृष्ण मेहेर

## संदर्भ
# विशेषण

संज्ञा अथवा सर्वनाम शब्दों की विशेषता (गुण, दोष, संख्या, परिमाण आदि) बताने वाले शब्द ‘विशेषण’ कहलाते हैं।
जैसे - बड़ा, काला, लंबा, दयालु, भारी, सुन्दर, कायर, टेढ़ा-मेढ़ा, एक, दो आदि।

व्याकरण में विशेषण विकारी शब्दों में आता है अथवा यह सार्थक शब्दों के आठ भेदों में एक भेद है।

### परिमाणवाचक विशेषण

जिससे किसी चीज की परिमाण या मात्रा का बोध होता है उसे परिमाणवाचक विशेषण कहते हैं।

यथा ―

**थोड़ा** पानी, **बहुत** दूध इत्यादि।

यहां पर थोड़ा और बहुत यह दोनों विशेषण है। जो क्रमानुhey सार पानी और दूध के परिमाण को समझा रहा हैं।

### संख्यावाचक विशेषण

जिससे संख्या का बोध होता है उसे संख्यावाचक विशेषण कहते हैं।

यथा ―

'*एक **किताब,** दो **मनुष्य,** तीन,'भाई*चार',,,लड़के इत्यादि।
यहां पर एक, दो तीन और चार यह चार विशेषण है। जिससे क्रमानुसार किताब, मनुष्य, भाई और लड़के की संख्या का बोध हो रहा हैं।

### सार्वनामिक विशेषण

ऐसे सर्वनाम शब्द जो संज्ञा से पहले लगकर उस संज्ञा शब्द की विशेषण की तरह विशेषता बताते हैं, वे शब्द सार्वनामिक विशेषण कहलाते हैं। यह शब्द संज्ञा के लिए विशेषण का काम करते हैं। जैसे ― मेरी पुस्तक, कोई बालक, किसी का महल, वह लड़का, वह बालक, वह पुस्तक, वह आदमी, वह लड़की आदि।

## संदz374it3

Itu37 7rgdbif
# क्रिया (व्याकरण)

**क्रिया** वे शब्द होते हैं जो किसी कार्य के होने या करने अथवा किसी व्यक्ति या वस्तु की स्थिति का बोध कराते हैं।

## विशेषता

* क्रिया के बिना वाक्य पूर्ण नहीं हो सकते।
* कुछ क्रियाएँ स्वघटित होते हैं और कुछ की जाती हैं।
* क्रियाएँ एक या अधिक शब्दों से मिलकर हो सकते हैं।
* क्रिया के रूप लिंग, वचन, कारक तथा काल से प्रभावित होकर परिवर्तित हो सकते हैं। इसलिए वह विकारी शब्द होते हैं।

## धातु

क्रिया के मूल रूप को **धातु** कहते हैं। धातु के चार भेद होते हैं:

* सामान्य धातु: क्रिया के धातु में ‘ना’ प्रत्यय लगाकर बनती है। जैसे: लिख + ना = लिखना
* व्युत्पन्न धातु: सामान्य धातु में प्रत्यय लगाकर बनती है। जैसे: लिखना, लिखवाना, लिखाया
* नाम धातु: संज्ञा, सर्वनाम या विशेषण शब्दों में प्रत्यय लगाकर बनती है।yu
* मिश्र धातु: संज्ञा, विशेषण तथा क्रियाविशेषण शब्दों के बाद करना, लेना, लगना, होना, आना आदि लगाकर बनती है।

=

* कर्म के आधार पर
* प्रयोग के आधार

## कर्म के आधार पर क्रिया भेद

* अकर्मक क्रिया: वाक्य में जिस क्रिया के प्रयोग में कर्म की अपेक्षा नहीं होती, उसे अकर्मक क्रिया कहते हैं। जैसे:

शीला हँसती है।
बच्चा रो रहा है।
* सकर्मक क्रिया: वाक्य में जिस क्रिया के प्रयोग में कर्म की अपेक्षा रहती है, उसे सकर्मक क्रिया कहते हैं। जैसे:

शीला ने सेब खाया
मोहन पानी पी रहा है।
पहचान : क्रिया के साथ क्या अथवा किसको लगाकर प्रश्न पूछने पर जो उत्तर मिलता है वह कर्म कहलाता है।जिन वाक्यों में एक कर्म होता है उन्हे एककर्मक तथा दो कर्म वालो को द्विकर्मक कहते है।
जिन वाक्यों में प्रश्न करने पर उत्तर मिलता है उन्हे सकर्मक अथवा जिनमे नहीं मिलता उन्हे अकर्मक क्रिया कहते है। कुच्छ क्रियाएं दोनों अकर्मक और सकर्मक हो सकती हैं उदाहरणार्थ *बोलना* और कुच्छ क्रियाएं अकर्मक मानी जाती हैं जबकि वाक्य में उनके प्रयोग में कर्म की अपेक्षा रहती है जैसेकि *लाना*।

## प्रयोग के आधार पर क्रिया भेद

* संयुक्त क्रिया : जब क्रिया दो या दो से अधिक के मेल से बनी हो तो उसे संयुक्त क्रिया कहते है।जैसे ~ मेने पत्र लिख दिया है।
* सहायक क्रिया : जो क्रिया शब्द मुख क्रिया शब्द की वाक्य निर्माण में सहायता करते है उन्हे सहायक क्रिया कहते है । जैसे ~ तुम खेल रहे थे।
* प्रेरणार्थक क्रिया : जिन शब्द के माध्यम से पता चलता है कि करता स्वयं कार्य न करके किसी अन्य को कार्य करने को प्रेरित कर रहा तो उसे प्रेरणार्थक क्रिया कहते है। जैसे ~ मैने नोकर से काम करवाया।
* पूर्वकालिक क्रिया : जिन क्रिया शब्द को मुख्य क्रिया से पूर्व किया जाता उन्हे पूर्वकालिक क्रिया कहते है। जैसे ~ मोहन पढ़कर खेलने चला गया।

## इन्हें भी देखें

* हिन्दी व्याकरण

## बाहरी कड़ियाँ
# स्वनानुकरणात्मक

**स्वनानुकरणात्मक** या **ध्वनि-अनुकरणात्मक** या **विशेषण विपर्यय** (अंग्रेजी:Onomatopoeia) शब्द वो शब्द होते हैं जिनका, उच्चारण उनके अर्थ का द्योतक होता है। दूसरे शब्दों में यह वो शब्द होते हैं जो जिनका उच्चारण उनसे संबद्ध वस्तु से मिलता है या यह किसी ध्वनि का अनुकरण करते हैं। इनके उदाहरण हैं, घड़ी की *टिक टिक*, *गट गट* करके पानी पीना, जानवरों और पक्षियों द्वारा की जाने वाली ध्वनियां जैसे कि बिल्ली की *म्याऊं* या कबूतर की *गुटरगूं* आदि।

स्वनानुकरणात्मक शब्द सभी भाषाओं में समान नहीं होते हैं; ये कुछ हद तक उस व्यापक भाषाई प्रणाली के अनुरूप होते हैं जिसका कि यह हिस्सा होते हैं: इसीलिए किसी घड़ी की आवाज जो हिन्दी में *टिक टिक* होती है वही अंग्रेजी में *टिक टॉक*, चीनी में *दि दा* और जापानी में *कैचिन कैचिन* होती है। स्वनानुकरणात्मक शब्दों का प्रयोग कॉमिक्स में बहुतायत से होता है।

## सन्दर्भ